নিজস্ব প্রতিবেদক, মেদিনীপুর: অ্যাসিড হামলা রুখতে কড়া আইন প্রণয়ন করেছে সরকার৷ কিন্তু বিশেষ সুরাহা যে হয়নি, তার আরও একবার প্রমাণ মিলল৷ টিউশন থেকে ফেরার পথে অ্যাসিড হামলার শিকার হল নবম শ্রেণির দুই ছাত্রী৷ সোমবার রাতে পশ্চিম মেদিনীপুরের দাসপুরে এই ঘটনায় চাঞ্চল্য ছড়িয়েছে৷ পুলিশ জানায়, অ্যাসিড আক্রান্ত দুই ছাত্রীর নাম অর্পিতা খাঁ ও সুপ্রিয়া দোলুই৷ গুরুতর আহত অবস্থায় এরা মেদিনীপুর মেডিক্যাল কলেজ হাসপাতালে চিকিত্সাধীন৷ পুলিশ ও স্থানীয় সূত্রে জানা গিয়েছে, পশ্চিম মেদিনীপুর জেলার দাসপুরের সুপা গ্রামের বাসিন্দা অর্পিতা খাঁ ও সুপ্রিয়া দোলুই৷ দুজনেই স্থানীয় স্কুলের নবম শ্রেণির ছাত্রী।
টিউশন থেকে ফেরার পথে অ্যাসিড হামলার শিকার ২ ছাত্রী, ঝলসে গেল মুখ-পিঠ